Diari Oficial de la Generalitat Valenciana


Sumari del DOGV 5882, del 30-10-2008 (2008/12360)

Licitació. Selecció d'urbanitzador per al desenvolupament per gestió indirecta del Programa d'Actuació Aïllada del Solar del Carrer Abad Nájera, 8, d'Alacant.
--------------------------------------------------------------------------------------------------------------------------------------------------------------

### Dades del document

Número de DOGV
:   5882

Data del DOGV
:   30-10-2008

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2008/12067


Data del document
:   20-10-2008

Organisme emissor
:   Ajuntament d'Alacant

Tipus de document
:   Licitació

Descriptors 

:   * Alacant
    * administració local
    * contracte d'obres
    * obres públiques
    * licitació
    * pla d'urbanisme

Licitació. Selecció d'urbanitzador per al desenvolupament per gestió indirecta del Programa d'Actuació Aïllada del Solar del Carrer Abad Nájera, 8, d'Alacant.  
 [2008/12869]  
L'Ajuntament en ple, en la sessió celebrada el dia 25 de juliol de 2008, va acordar iniciar el procediment de concurs per a la gestió indirecta del programa d'actuació aïllada per a edificar la parcel·la sítia al carrer Abad Nájera, número 8, d'Alacant, i en el dit acord es van aprovar les bases particulars per a la programació de l'actuació aïllada de la referida parcel·la de conformitat amb el que establix l'article 132.1 de la Llei 16/2005, de 30 de desembre, Urbanística Valenciana (LUV), en relació amb els articles 286.2 i 289 del Reglament d'Ordenació i Gestió Territorial i Urbanística (ROGTU).  
Apartat I. Poder adjudicador   
A) Nom, adreces i punts de contacte  
1. L'entitat local adjudicatària del programa és la Gerència Municipal d'Urbanisme de l'Ajuntament d'Alacant. Adreça postal: rambla Méndez Núñez, número 40. Codi postal: 03693. País: Espanya. Unitat administrativa: Servici de Planejament i Gestió. Telèfon: 793 553 871. Fax: 814 226 666. Adreça de correu electrònic:   
Pàgina web de l'Ajuntament d'Alacant: (Servicis Municipals - Urbanisme).  
2. Les bases particulars reguladores del programa d'actuació aïllada van ser aprovades per l'Ajuntament en ple en data 25 de juliol de 2008.  
Les precitades bases poden obtindre's en: vegeu els punts de contacte mencionats més amunt (Apartat I.A.1)  
Les bases particulars s'han publicat en el Butlletí Oficial de la Província d'Alacant, número 184, de data 24 de setembre de 2008.  
Les bases generals reguladores del programa d'actuació: regiran les aprovades per l'Ajuntament en ple en data 15 de maig de 2008, publicades en el Butlletí Oficial de la Província d'Alacant, número 104, de 2 de juny de 2008.  
3. Les ofertes o sol·licituds de participació han de presentar-se en el Registre de la Gerència Municipal d'Urbanisme, plaça de Sant Cristòfol, número 14, Alacant, si la presentació és per correu hauran de dirigir-se a la Gerència Municipal d'Urbanisme de l'Ajuntament d'Alacant. Servici de Planejament i Gestió. Adreça postal: rambla Méndez Núñez, número 40. Codi postal: 03026, Alacant. País: Espanya.   
B) Tipus de poder adjudicador  
Institució local.   
Apartat II. Objecte del contracte   
A) Descripció   
1. Edificació d'un solar ubicat al carrer Abad Nájera, número 8, de policia, se situa al nucli antic del municipi d'Alacant, segons el pla general d'ordenació urbana de 1987.  
2. Tipus de contracte i emplaçament de les obres, lloc d'entrega o d'execució:   
Projecte i execució   
Emplaçament: carrer Abad Nájera, número 8, de policia, se situa en el nucli antic del municipi d'Alacant. El solar està afectat pel PENA, Pla Especial del Nucli Antic, unitat ambiental plaça del Carme, i es troba previst en la categoria III-edifici d'interés ambiental-protecció parcial.  
3. L'anunci fa referència a: un contracte públic.  
4. Breu descripció del contracte: desplegament i execució del programa d'actuació aïllada per mitjà de gestió indirecta.   
5. Classificació CPV 35949803. Treballs de construcció.  
6. Contracte cobert per l'Acord sobre Contractació Pública (ACP): no.  
7. Divisió en lots: no.  
8. Se n'accepten variants- No.  
B) Quantitat o extensió del contracte  
1. Quantitat total del contracte pressupost estimat de les càrregues d'urbanització: 900.000 euros, IVA no inclòs.  
2. Opcions: no.  
C) Duració del contracte o termini d'execució  
18 mesos des de la firma de l'acta de replantejament.  
Apartat III. Informació de caràcter jurídic, econòmic, financer i tècnic  
A) Condicions relatives al contracte   
1. Depòsits i garanties exigits: totes les proposicions dels interessats per a participar en el concurs del present programa d'actuació integrada han de prestar una garantia provisional equivalent al 2% del pressupost estimat de les càrregues d'urbanització, estimada en díhuit mil euros (18.000 €).  
La garantia definitiva, a constituir en la forma i als efectes previstos en la Llei de Contractes del Sector Públic, ha de garantir el cost de les indemnitzacions i preus justos necessaris per a realitzar l'actuació, la totalitat del cost de les obres d'urbanització complementària si n'hi haguera, i un 7% del cost de les obres d'edificació. S'ingressarà en termini màxim de 30 dies comptador des de la notificació de l'acord d'aprovació i adjudicació del programa (Apartat H de l'annex al plec de les bases particulars).  
2. Principals condicions de finançament i de pagament o referència a les disposicions que les regulen: no consten.  
3. Altres condicions particulars a què esta subjecta l'execució del contracte: vegeu les bases generals i particulars de programació del programa d'actuació aïllada.   
B) Condicions de participació   
1. Situació personal dels operadors econòmics, inclosos els requisits relatius a la inscripció en un registre professional o mercantil:  
Podran participar en el concurs per a la selecció i l'adjudicació del present programa d'actuació aïllada totes les persones, físiques o jurídiques, espanyoles o estrangeres, i que acrediten la disponibilitat civil de terrenys regulada en l'article 148 de la LUV i concordants del reglament. S'exceptua l'exigència de disponibilitat civil dels terrenys quan els immobles estigueren en règim d'edificació o rehabilitació forçosa.  
En cap cas podran ser urbanitzadors ni promoure programes d'actuació aïllada les persones en què concórrega alguna prohibició de contractar de les previstes en l'article 49 de la Llei de Contractes del Sector Públic, o hagen sigut objecte de declaració d'incompliment de deures urbanístics (base VIII de les bases particulars).  
2. Capacitat econòmica i financera: la solvència econòmica i financera de l'urbanitzador s'acreditarà per almenys dos dels mitjans relacionats en l'article 122 de la LUV 16/2005, amb les prescripcions especials que conté (vegeu la base IX de les bases particulars).  
3. Capacitat tècnica: la solvència tècnica i professional, igualment s'acreditarà per almenys quatre dels mitjans i requisits regulats en l'article 123 de la LUV 16/2005.   
C) Documentació que ha de presentar cada concursant:  
Les proposicions presentades per cada concursant hauran de distingir i incloure en sobres separats, la documentació assenyalada en el sobre A (documentació), sobre B (alternativa tècnica), i sobre C (proposició juridicoeconòmica),  
Sobre A. Documentació, que contindrà la documentació següent:  
A. Si hi concorreguera una societat mercantil, haurà de presentar l'escriptura de constitució inscrita en el Registre Mercantil. Si es tracta d'una agrupació d'interés urbanístic, es presentarà l'escriptura pública de constitució, així com la inscripció en el Registre d'Agrupacions d'Interés Urbanístic dependent de la conselleria competent en urbanisme.  
B. Els que compareguen o firmen proposicions en nom d'un altre o en representació d'una societat o persona jurídica, presentaran l'escriptura de poder inscrita, si és el cas, en el Registre Mercantil o registre públic corresponent.  
C. Quan l'oferent actue en nom propi i siga una empresa individual, haurà de presentar el DNI o una fotocòpia legalitzada.  
D. Resguard acreditatiu d'haver constituït la garantia provisional en els termes exigits.  
E. Acreditació d'haver pagat les taxes per tramitació del programa.  
F. Declaració responsable de no estar incurs en cap de les prohibicions per a contractar establides per la legislació reguladora de la contractació administrativa, inclosa la de trobar-se al corrent en el compliment de les obligacions tributàries i amb la seguretat social imposades per les disposicions vigents.  
G. Els documents que acrediten els requisits de solvència tècnica i professional, econòmica i financera.  
H. Els concursants estrangers hauran d'adjuntar una declaració de sotmetiment exprés a la jurisdicció dels jutjats i tribunals espanyols de qualsevol orde, per a totes les incidències que, de manera directa o indirecta, pogueren sorgir durant el procediment d'adjudicació i durant el desenvolupament i execució del programa d'actuació aïllada, amb renúncia expressa, si pertoca, al fur jurisdiccional estranger que poguera correspondre'ls.  
I. Declaració jurada o acta notarial acreditativa d'haver-se practicat o intentat practicar els avisos a què es referix l'article 134.4 de la LUV. En qualsevol cas, amb caràcter previ a l'adjudicació, l'Ajuntament requerirà a l'adjudicatari proposat la justificació documental íntegra dels esmentats tràmits.  
J. En cas que concórreguen a la licitació diverses empreses compromeses a la constitució d'una unió temporal, cada una d'estes haurà d'acreditar la seua personalitat jurídica i capacitat, indicarà els noms i les circumstàncies dels empresaris que subscriuen les proposicions, la participació de cada una d'estes, i designarà la persona o l'entitat que, durant la vigència del contracte, ha de tindre la representació de la unió davant l'administració, així com el compromís formal de constituir-se en unió temporal d'empreses en cas de resultar adjudicataris.  
Sobre B. Alternativa tècnica: base XII.  
Sobre C. Proposició juridicoeconòmica: base XIII.  
1. La documentació que es troba en els sobres B i C, serà objecte de valoració a l'efecte d'aprovació del programa i adjudicació de la condició d'urbanitzador.  
2. Cap concursant podrà presentar més d'una proposició, ni formular variants. Tampoc podrà subscriure cap proposta en unió temporal amb altres si ho ha fet individualment ni figurar en més d'una agrupació. L'incompliment d'estes normes donarà lloc a la no-admissió de totes les propostes de programa presentades per aquell concursant.  
3. Si l'últim dia del termini de presentació de proposicions coincidira amb dissabte, diumenge o festiu, el termini es prolongarà fins el següent dia hàbil.  
4. El termini d'informació pública de l'alternativa tècnica haurà d'iniciar-se dins els tres mesos esmentats en l'apartat 1 d'esta base. Els licitadors hauran d'incorporar a les seues propostes de programa una acta notarial acreditativa del sotmetiment a informació pública, pel termini d'un mes, de l'alternativa tècnica, de conformitat amb el que establix l'article 134 de la LUV, i l'article 258 del Reglament d'Ordenació i Gestió Territorial i Urbanística. A este efecte, els concursants protocol·litzaran els documents assenyalats anteriorment per mitjà d'acta autoritzada per un notari amb competència territorial al municipi d'Alacant i en depositarà una còpia a la seu de l'Ajuntament, els exposaran al públic pels seus propis mitjans, i acreditaran, també per mitjà d'acta notarial, la remissió d'avisos als titulars cadastrals, la notificació als que apareguen com a titulars de drets reals inscrits en el Registre de la Propietat i la publicació de l'anunci en el Diari Oficial de la Comunitat Valenciana i en un diari no oficial d'àmplia difusió en la localitat, a l'efecte de la presentació d'al·legacions i d'altres alternatives tècniques.   
5. Si durant l'esmentat termini d'un mes, es formularen altres alternatives tècniques, es presentaran en sobre tancat davant el Registre de la Gerència Municipal d'Urbanisme de l'Ajuntament d'Alacant, situat a la plaça de Sant Cristòfol, número 14. Finalitzat el termini, se'n obrirà un nou d'informació pública durant 15 dies.  
6. Dins els 10 dies següents a la finalització dels terminis esmentats, es presentaran les proposicions juridicoeconòmiques a qualsevol de les alternatives tècniques en sobre tancat davant el Registre de la Gerència Municipal d'Urbanisme.  
Apartat IV. Procediment   
A) Tipus de procediment   
1. Tipus de procediment: obert.  
B) Criteris d'adjudicació   
1. Criteris d'adjudicació: apartat J de l'annex al plec de bases particulars.  
Criteris d'adjudicació corresponents a l'alternativa tècnica  
a) Qualitat tècnica del projecte d'edificació presentat: 45 punts.  
Es tindrà en compte la distribució funcional de les plantes d'edificació, l'adequació a la disposició de l'estructura portant i els criteris d'edificació sostenible.  
b) Habitatges sotmesos a algun règim especial de protecció que es comprometa a promoure l'aspirant a adjudicatari: 20 punts.  
Els col·lectius a què es destinen seran preferentment: jóvens menors de 35 anys, famílies monoparentals amb càrregues familiars, dones víctimes de violència domèstica, persones majors, discapacitats o altres col·lectius en risc d'exclusió social i residents en l'àmbit del programa.  
c) Menor termini d'execució del programa (2 punts per mes amb un màxim de 20 punts): 20 punts.  
d) Compromisos addicionals: 10 punts  
Es valoraran els compromisos addicionals assumits voluntàriament per l'urbanitzador i a càrrec seu.  
e) Resolució adequada de la integració arquitectònica en l'entorn urbà (cal tindre en compte que la façana està protegida): 5 punts.  
Criteris d'adjudicació corresponents a la proposició juridicoeconòmica  
Sobre la totalitat dels punts atribuïts a este document, la ponderació dels criteris de valoració serà la següent:  
a) Càrregues del programa i benefici empresarial més proporcionat: 25 punts.  
Menor import de les càrregues del programa, prenent com a referències els quadres de preus de pràctica usual, expressat en euros per metre quadrat d'edificabilitat.  
b) Major valor del solar a l'efecte del càlcul del coeficient de canvi: 25 punts.  
c) Major garantia: 20 punts.  
Entés com a major garantia econòmica, superant els mínims que indica la LUV i el ROGTU.  
d) L'oferta que compte amb el suport explícit d'un nombre més gran de propietaris i titulars de béns i drets afectats: 20 punts.  
e) Compromisos financers: 10 punts.  
Compromisos financers per a l'execució de les obligacions complementàries assumides voluntàriament i a costa seua per l'urbanitzador.  
2. Es realitzarà una subhasta electrònica- No.   
C) Informació administrativa   
1. Número de referència que el poder adjudicador assigna a l'expedient: PAA.  
2. Termini de recepció d'ofertes i sol·licituds de participació:   
Les proposicions dels interessats hauran de presentar-se en el termini de tres mesos.  
3. Llengua o llengües en què pot redactar-se l'oferta o sol·licitud de participació: ES (espanyol) o valencià.   
Apartat V. Informació complementària  
1. El present anunci s'ha publicat en el Diari Oficial de la Unió Europea el 20 d'octubre de 2008.  
Alacant, 20 d'octubre de 2008.- L'alcaldessa: Sonia Castedo Ramos. El vicesecretari: Germán Pascual Ruiz-Valdepeñas.